# data[].attributes.attachment_link.title
เยาวชนอาเซียนตื่นตัวเรียนภาษาที่สามรับ AEC - Springnews

# data[].attributes.headline
ภาษาที่ 3 จะช่วยให้เ

# data[].attributes.body
ภาษาที่ 3 จะช่วยให้เราได้เปรียบในด้านการทำงานมากกว่าผู้ที่ได้เพียงแค่ 1 หรือ 2 ภาษาอย่างแน่นอน เพราะภาษาเป็นเหมือนสื่อกลางที่เชื่อมโยง ให้คนต่างเชื้อชาติเข้าถึงศิลปะวัฒนธรรม และทำให้เกิดความรู้สึกที่ดีและใกล้ชิดต่อกันมากขึ้น รวมถึงสร้างเสน่ห์ต่อชาวต่างชาติที่เราสื่อสารด้วย และเกิดความสะดวกในการเจรจาต่อรองในเรื่องต่าง ๆ ยกตัวอย่างเช่น เมื่อชาวต่างชาติที่เดินทางมาในประเทศไทย ที่กล่าวคำทักทายกับคนไทย เป็นภาษาไทย และยกมือไหว้ ย่อมสร้างความรู้สึกที่ดีแก่คนไทยมากกว่าการพูดภาษาบ้านเกิดของตนเองนั่นเอง

# data[].attributes.headline
การพัฒนาทักษะในด้านภ

# data[].attributes.body
การพัฒนาทักษะในด้านภาษา นอกจากจะเป็นการเพิ่มขีดความสามารถให้กับแรงงานไทย มีศักยภาพในการแข่งขันสูงขึ้นแล้ว ยังเพิ่มโอกาสในการทำงาน การเลื่อนระดับ การขึ้นเงินเดือน หรือได้รับคัดเลือกให้ติดต่อประสานงานด้านธุรกิจกับสถานประกอบกิจการในต่างประเทศ ทำให้มีโอกาสที่จะประสบความสำเร็จในตำแหน่งหน้าที่มากขึ้น

# data[].attributes.headline
5 ภาษาควรเรียนไว้ บริษัทไหนก็อยากคว้าตัว

# data[].attributes.subject
5 ภาษาควรเรียนไว้ บริษัทไหนก็อยากคว้าตัว

# data[].attributes.body
มีคำกล่าวที่ว่า การพูดได้แค่ 2 ภาษานั้นเชยไปแล้วสำหรับยุคนี้ เพราะปัจจุบันการเรียนภาษาที่ 3 เป็นการช่วยเพิ่มโอกาสในด้านต่าง ๆ มากมาย ทั้งการทำงาน ไปจนถึงประโยชน์ทางด้านธุรกิจ ทำให้ทางการไทยหลายองค์กรออกนโยบายมาเพื่อส่งเสริมให้แรงงานฝึกทักษะภาษาที่ 3 เพราะยังเป็นทักษะที่แรงงานไทยยังขาดอยู่

ในช่วงที่ผ่านมาเรียกได้ว่ารัฐบาลไทยพยายามกระตุ้นให้ประชาชน เล็งเห็นความสำคัญของการเรียนภาษาหลังการเข้าสู่ประชาคมอาเซียนอย่างเป็นทางการ นอกจากนี้คนไทยมีความตื่นตัว และให้ความสนใจในการเดินทางไปทำงานต่างประเทศ ซึ่งมีผู้คนมากมายไขว้คว้าโอกาสนี้ เนื่องจากการทำงานในต่างแดนนั้นมีค่าจ้างค่าตอบแทนที่สูง และเพิ่มโอกาสในด้านอื่น ๆ อีกมากมาย

ทว่าตลาดแรงงานที่ส่งออกไปยังต่างประเทศ ย่อมต้องการแรงงานที่มีทักษะสูงเนื่องจากมีการแข่งขันที่สูง โดยทักษะหนึ่งที่ถูกพูดถึงมากนั้นคือทักษะทางด้าน ‘ภาษา’ ที่ถือว่าแรงงานไทยยังขาดทักษะนี้อยู่มาก พูดง่าย ๆ ว่าใครที่มีคุณบัติพิเศษนี้ย่อมได้เปรียบกว่าคนที่ไม่มีอย่างแน่นอน

# data[].attributes.body
ประเทศจีนเป็นประเทศที่มีขนาดใหญ่และมีประชากรมากที่สุดในโลกประกอบไปด้วยหลากหลายชาติพันธุ์ คนใช้ภาษาจีนมีกว่าพันล้านคนซึ่งเป็นภาษาที่ใช้พูดมากที่สุดในโลก และประเทศจีนเป็นประเทศที่มีเศรษฐกิจและอุตสาหกรรมใหญ่จึงเป็นเหตุให้มีภาษาจีนกว่า 300 ภาษาในแต่ละพื้นที่ แต่ภาษาที่ใช้เป็นภาษาราชการของประเทศจีนคือ “ภาษาจีนกลาง” หรือ “ภาษาแมนดาริน” การติดต่อธุรกิจและการท่องเที่ยว เห็นได้ชัดว่ามีนักท่องเที่ยวชาวจีนมาเที่ยวในบ้านเราเพิ่มมากขึ้นทุกวันและมีผลต่อโอกาสในอาชีพ การงานในอนาคตข้างหน้า การเรียนรู้ภาษาจีนกลางจึงจำเป็นและสำคัญมาก  รองจากภาษาอังกฤษ ถึงจะเป็นภาษาที่ถือได้ว่ายากต่อการเรียนรู้ภาษาหนึ่ง แต่หากสามารถสื่อสารทั้งเขียนและพูดภาษาจีนกลาง

# data[].attributes.body
ภาษาสเปนถูกใช้เป็นภาษาราชการในสามทวีป ได้แก่ อเมริกาใต้ ยุโรป และแอฟริกา และยังเป็นภาษาที่สองในประเทศสหรัฐอเมริกา โดยมีแนวโน้มว่าภาษาสเปนจะเติบโตขึ้นไปเรื่อย ๆ อย่างรวดเร็ว มีความสำคัญทางด้านเศรษฐกิจธุรกิจระหว่างประเทศ เป็นภาษาที่นิยมมาก เเละได้เปรียบในอนาคต นอกจากนี้ภาษาสเปนยังเป็นภาษาที่ใช้ในอินเตอร์เน็ตมากที่สุดอยู่ในอันดับที่ 3 รองจากภาษาจีน และภาษาอังกฤษ นั่นเอง

# data[].attributes.body
ปัจจุบันนี้บริษัทญี่ปุ่นเข้ามาลงทุนในประเทศไทยเป็นจำนวนมาก เช่น ผลิตสินค้าอุตสาหกรรม ยานยนต์ ไฟฟ้า เครื่องจักร อาหารและอุตสาหกรรมอื่น ๆ  ทั้งมีการลงทุนและขยายธุรกิจไปยังประเทศต่าง ๆ ทั่วโลก จึงทำให้ภาษาญี่ปุ่นยังคงเป็นภาษาที่มีอิทธิพลมาก และนอกเหนือจากด้านของการทำธุรกิจแล้ว ภาษาญี่ปุ่นยังมีความน่าสนใจในด้านของวรรณกรรมต่างๆ การที่เราสามารถเรียนรู้และเข้าใจภาษาญี่ปุ่นได้ก็สามารถทำให้เราอ่านหนังสือดี ๆ ของประเทศญี่ปุ่นได้อีกมากด้วยเช่นกัน  ในหลายองค์กรจึงต้องการบุคลากรที่มีความรู้ด้านภาษาญี่ปุ่นเป็นอย่างมาก เนื่องจากคนในประเทศญี่ปุ่นยังพูดภาษาอังกฤษได้น้อย จึงต้องการคนที่สื่อสารภาษาญี่ปุ่นได้ดี จึงทำให้มีค่าตอบแทนที่ค่อนข้างสูง

# data[].attributes.body
ถึงภาษาเยอรมันจะไม่ได้เป็นหนึ่งในภาษาของสหประชาชาติ แต่ก็เป็นภาษาราชการของประเทศมหาอำนาจด้านเศรษฐกิจของยุโรปหลายประเทศ นอกจากประเทศเยอรมนีที่ใช้ภาษาเยอรมันเป็นภาษาราชการแล้ว ยังมีประเทศใกล้เคียงที่ใช้ภาษาเยอรมันเป็นภาษาพูดอีกด้วย นอกจากนี้ประเทศเยอรมันยังมีความแข็งแกร่งทางเศรษฐกิจมากที่สุดในสหภาพยุโรป เยอรมันยังเป็นประเทศที่ดีที่สุดในการริเริ่มธุรกิจเลยทีเดียว สำหรับประเทศไทยมีบริษัทสัญชาติเยอรมันหลายบริษัทเข้ามาทำธุรกิจที่นี่ ความสามารถทางด้านการพูดภาษาเยอรมันย่อมเป็นที่ได้เปรียบเหนือคู่แข่งในการสมัครงาน

# data[].attributes.body
เกาหลีใต้เป็นหนึ่งประเทศที่เติบโตเร็วที่สุดในเชิงพาณิชย์ ประเทศเกาหลีติดต่อกับเราในเรื่องต่างๆ อย่างเช่น การค้า เศรษฐกิจ ความมั่นคงทางศาสนา และการเมือง โดยจะเห็นได้ว่าในประเทศไทยมีบริษัทที่มาลงทุนจากประเทศเกาหลีเป็นจำนวนมาก และโดยพื้นฐานแล้วคนเกาหลีส่วนใหญ่ก็จะไม่ค่อยมีทักษะทางด้านภาษาอังกฤษเท่าไรนัก จึงมีความต้องการคนที่สามารถพูดและสื่อสารภาษาเกาหลีได้ค่อนข้างสูงเพื่อมาทำงานในบริษัทหรือติดต่อด้านธุรกิจกับประเทศเกาหลีนั่นเอง ทำให้ภาษาเกาหลีมีความสำคัญมากขึ้น  โดยเฉพาะอย่างยิ่งในปัจจุบันวัฒนธรรมเกาหลีก็ได้เข้ามามีบทบาทกับประเทศไทยมากขึ้นในเรื่องของแฟชั่น ภาพยนตร์ และดนตรี ทำให้มีสถานศึกษาและโรงเรียนกวดวิชาบางแห่งเปิดสอนภาษาเกาหลีขึ้นอย่างมากมาย